Մակա Բոչորիշվիլի

**Մակա Բոչորիշվիլի** (, ), վրացի քաղաքական գործիչ «Վրացական երազանք - ժողովրդավարական Վրաստան» կուսակցությունից։ 2024 թվականի նոյեմբերի 28-ից՝ Վրաստանի արտաքին գործերի նախարարը։

## Կենսագրություն
1999 թվականին ավարտել է Վրաստանի դիվանագիտական ակադեմիան՝ միջազգային հարաբերությունների/դիվանագիտության որակավորմամբ, իսկ 2000 թվականին՝ Թբիլիսիի պետական համալսարանի իրավաբանական ֆակուլտետը:

1999-2004 թվականներին եղել է Վրաստանի Արտաքին գործերի նախարարության իրավաբանական վարչության ստաժոր, կցորդ, երկրորդ քարտուղար։ 2002-2005 թվականներին աշխատել է որպես դասախոս Վրաստանի Դիվանագիտական ակադեմիայում։

2005-2009 թվականներին եղել է Բելգիայում Վրաստանի դեսպանատան և Եվրոպական Միությունում (ԵՄ) Վրաստանի ներկայացուցչության երկրորդ քարտուղար, 2005 թվականին՝ Վրաստանի Արտաքին գործերի նախարարության միջազգային իրավական դեպարտամենտի առաջին քարտուղար։ 

2009-2010 թվականներին զբաղեցրել է Վրաստանի արտաքին գործերի նախարարության եվրոպական ինտեգրման դեպարտամենտի ԵՄ-Վրաստան հարաբերությունների բաժնի ղեկավարի պաշտոնը: 2010-2014 թվականներին եղել է Բելգիայում Վրաստանի դեսպանատան և Եվրամիությունում Վրաստանի ներկայացուցչության խորհրդական:

2013 թվականին պարգևատրվել է Վրաստանի Պատվո շքանշանով:

2014-2015 թվականներին զբաղեցրել է Վրաստանի արտաքին գործերի նախարարության եվրոպական ինտեգրման դեպարտամենտի փոխտնօրենի պաշտոնը։ 2015-2017 թվականներին եղել է Ավստրիայի Վիեննայում գտնվող միջազգային կազմակերպություններում արտակարգ և լիազոր դեսպան:

2017-2018 թվականներին զբաղեցրել է Վրաստանի արտաքին գործերի նախարարության գործերի ժամանակավոր հավատարմատարի պաշտոնը: 2018-2020 թվականներին եղել է Բելգիայում արտակարգ և լիազոր դեսպան և ԵՄ-ում Վրաստանի ներկայացուցչության ղեկավար:

2020 թվականի ընտրություններում ընտրվել «Վրացական երազանք - ժողովրդավարական Վրաստան» կուսակցության ցուցակով։ Խորհրդարանում եղել է Եվրոպական ինտեգրման հանձնաժողովի նախագահ և միջազգային հարաբերությունների հանձնաժողովի անդամ:

2020 թվականից՝ «Վրացական երազանքի» քաղաքական խորհրդի անդամ է:

2024 թվականի նոյեմբերի 28-ին խորհրդարանը հաստատել է նրա արտաքին գործերի նախարարի պաշտոնին ստանձնելը:

Արտաքին գործերի նախարարության ղեկավարի պաշտոնում իր առաջին պաշտոնական այցը կատարել է 2025 թվականի հունվարի 16-ին՝ այցելելով Ադրբեջան:

Բացի մայրենի վրացերենից, խոսում է նաև անգլերեն, ռուսերեն, ֆրանսերեն և իտալերեն։ Ունի դուստր։

## Քաղաքական հայացքներ
[աջից|մինի|280x280փքս|<div style="text-align:center">Ավստրիայի արտաքին գործերի նախարար [Բեատե Մայնլ Ռայզինգեր|Բեատե Մայնլ-Ռայզինգերի հետ հանդիպման ժամանակ։ Վիեննա, 2025 թվականի մարտի 26։]]
Եվրախորհրդարանի Վրաստանի վերաբերյալ 2022 թվականին քննադատական բանաձևի ընդունմանը ի պատասխան՝ հայտարարել է, որ նեղ խմբերը փորձում են «գրավել» Եվրախորհրդարանը՝ իրենց քաղաքական շահերն իրականացնելու համար:

2023 թվականին, երբ ընդդիմությունը մեղադրել է «Վրացական երազանքին» Եվրամիությունից հեռանալու և ռուսական մոդելի վրա հիմնված օրենքներ ընդունելու ձգտման մեջ, Բոչորիշվիլին հակադարձել է. «Եվրամիությունը Խորհրդային Միություն չէ: Մենք ցանկանում ենք անդամակցել Եվրամիությանը՝ վրացական ինքնությունը, արժանապատվությունը, վրացական ինքնիշխանությունը և Վրաստանի ապագա սերունդների ազատությունը պաշտպանելու, այլ ոչ թե անկյունում կանգնելու համար»:

Այն բանից հետո, երբ Եվրահանձնաժողովը 2024 թվականի հոկտեմբերի 30-ին չի առաջարկել Վրաստանի՝ Եվրամիությանը անդամակցելու վերաբերյալ բանակցություններ սկսել, քաղաքական գործիչը հայտարարել է, որ եվրաինտեգրացիայի դադարեցման մասին խոսակցությունները որևէ հիմք չունեն։ 

Հաստատվել է «Գործակալների մասին» օրենքը, որի խորհրդարանական աջակցությունը հանգեցրել է բողոքի ցույցերի 2023 և 2024 թվականներին:

## Ծանոթագրություններ

 
Կատեգորիա:21-րդ դարի քաղաքական գործիչներ
Կատեգորիա:Թբիլիսիի պետական համալսարանի շրջանավարտներ
Կատեգորիա:Պատվո շքանշանի ասպետներ (Վրաստան)
Կատեգորիա:Վրաստանի արտաքին գործերի նախարարներ
Կատեգորիա:Վրաստանի խորհրդարանի պատգամավորներ
Կատեգորիա:Վրաստանի կին քաղաքական գործիչներ
Կատեգորիա:Վրաստանի քաղաքական գործիչներ
Կատեգորիա:Վրացական երազանք կուսակցության անդամներ
Կատեգորիա:Վրացի դիվանագետներ